करण ने की शादी में न बुलाने की शिकायत, प्रियंका बोलीं- आपने भी तो मुझे कभी नहीं बुलाया
Priyanka Chopra Vs Karan Johar; Bollywood Celebrities Old Video Goes Viral - प्रियंका और करण जौहर का पुराना वीडियो वायरल हो रहा है। ये वीडियो उनके चैट शो कॉफी विद करण में हुई बातचीत का है। दरअसल, बीते दिनों प्रियंका चोपड़ा ने बॉलीवुड में उन्हें कॉर्नर किए जाने पर खुलकर बात की
प्रियंका और करण जौहर का पुराना वीडियो वायरल हो रहा है। ये वीडियो उनके चैट शो कॉफी विद करण में हुई बातचीत का है। दरअसल, बीते दिनों प्रियंका चोपड़ा ने बॉलीवुड में उन्हें कॉर्नर किए जाने पर खुलकर बात की।
उन्होंने ये भी कहा था कि उन्होंने बॉलीवुड की पॉलिटिक्स से परेशान होकर हॉलीवुड की तरफ रुख किया है। इस दौरान उन्होंने किसी का नाम नहीं लिया लेकिन रिपोर्ट्स के मुताबिक उनका इशारा करण जौहर की तरफ था।
शादी के बारे में बात कर रही थीं प्रियंका, करण ने बीच में टोका 
इस वीडियो में बातचीत के दौरान प्रियंका अपनी शादी के बारे में बता रही हैं। प्रियंका कह रही हैं कि उन्होंने इंटिमेट शादी की थी और काफी कम लोगों को ही शादी में बुलाया था।
वीडियो में उन्होंने कहा- चलिए, मैं आपको बताती हूं हमारी शादी काफी मजेदार तरीके से हुई थी। क्योंकि वहां सिर्फ हमारी फैमिली के लोग ही थे, मेरी फैमिली थी और निक की फैमिली थी..
प्रियंका बोलीं- आपने भी तो मुझे अपने किसी फंक्शन में नहीं बुलाया
प्रियंका के इतना कहते ही करण जौहर उन्हें बीच में टोकते हुए कहते हैं- हां, आपने किसी को शादी में नहीं बुलाया, मुझे भी नहीं बुलाया था।
इतना सुनने के बाद प्रियंका हंसते हुए कहती हैं- आपने भी तो मुझे अपने कई फंक्शन्स में कभी नहीं बुलाया। प्रियंका का जवाब सुनते ही करण जौहर चुप हो जाते हैं।
फैंस कर रहे हैं प्रियंका की हाजिर जवाबी की तारीफ 
सोशल मीडिया पर फैंस प्रियंका के इस मजेदार और ऑनेस्ट जवाब की तारीफ कर रहे हैं। वीडियो पर एक यूजर ने लिखा- यहां करण जौहर को न बुलाना भी नॉर्मल लग रहा है। वहीं, एक यूजर ने लिखा- मैं प्रियंका और उनकी हाजिर जवाबी का कायल हूं।
प्रियंका चोपड़ा और निक जोनस ने 1 दिसंबर 2018 को जोधपुर के उमैद भवन पैलेस में हिंदू आर क्रिश्चियन परंपरा में शादी की थी।